**אנתוני נורמן אלבניזי** (באנגלית: **Anthony Norman Albanese**; נולד ב-2 במרץ 1963) הוא ראש ממשלת אוסטרליה מטעם מפלגת הלייבור האוסטרלית (ALP) אותה הוא מנהיג מאז 2019. חבר בבית הנבחרים של אוסטרליה מאז 1996. אלבניזי היה סגן ראש ממשלת אוסטרליה בממשלתו השנייה של קווין ראד ב-2013 ושר בקבינט בממשלותיהם של ראד ושל ג'וליה גילארד מ-2007 ועד 2013.

ביוגרפיה
--------

אלבניזי נולד בסידני ולמד במכללת קתדרלת סנט מרי (אנ') לפני שהמשיך לאוניברסיטת סידני כדי ללמוד כלכלה. הוא הצטרף למפלגת הלייבור כסטודנט, ולפני כניסתו לפרלמנט עבד כפקיד מפלגה וכאיש מחקר. אלבניזי נבחר לבית הנבחרים בבחירות 1996 (אנ'), וזכה במושבו מטעם מחוז גריינדלר (אנ') בניו סאות' ויילס. הוא מונה לראשונה לממשלת הצללים של הלייבור ב-2001, וב-2006 קיבל את תפקיד מנהל ענייני האופוזיציה בבית הנבחרים

לאחר ניצחון הלייבור בבחירות 2007 (אנ') והקמת ממשלתו של קווין ראד, מונה אלבניזי למנהיג בית הנבחרים. הוא גם מונה לשר לפיתוח אזורי ושלטון מקומי (אנ') ולשר התשתיות, התחבורה והפיתוח האזורי (אנ'). במתיחות בהנהגת המפלגה בין קווין ראד וג'וליה גילארד מ-2010 עד 2013, אלבניזי מתח ביקורת פומבית על ההתנהלות של שניהם, וקרא לאחדות. לאחר הצבעת ההנהגה הסופית בין השניים ביוני 2013 בה חזר ראד להנהגת המפלגה, נבחר אלבניזי לסגן מנהיג מפלגת הלייבור (אנ') והושבע לתפקיד סגן ראש ממשלת אוסטרליה למחרת.

לאחר התבוסה של הלייבור בבחירות 2013 (אנ'), אלבניזי התמודד מול ביל שורטן בבחירות להנהגת מפלגת הלייבור (אנ'). אף על פי שאלבניזי זכה ברוב גדול מהחברים, שורטן ניצח ביתר שאת בקרב חברי הפרלמנט של הלייבור; לאחר מכן, שורטן מינה את אלבניזי לקבינט הצללים שלו. לאחר התבוסה השלישית ברציפות של הלייבור בבחירות 2019, שורטן התפטר. אלבניזי הפך לאדם היחיד שמועמד בבחירות להנהגת מפלגת הלייבור (אנ') והוא נבחר ללא התנגדות למנהיג מפלגת הלייבור (אנ'), והפך למנהיג האופוזיציה.

בעקבות הבחירות שנערכו באוסטרליה במאי 2022 חזרה מפלגת הלייבור לשלטון לאחר כ-8 וחצי שנים באופוזיציה, ואלבניזי הושבע כראש הממשלה.

מאז שנכנס לתפקיד, מיהר אלבניזי לתקן את היחסים המתוחים עם צרפת, ניו זילנד ועם מדינות האי של האוקיינוס השקט, שהתנגדו לגרירת הרגליים של הממשלה השמרנית הקודמת בהתמודדות עם שינויי האקלים.

הצעת חוק שינויי האקלים של אנתוני אלבניזי, שמחוקקת קיצוץ של 43% בפליטות פחמן דו-חמצני מרמות 2005 עד 2030, הועברה בפרלמנט בספטמבר 2022. אחוז הפליטות צפוי להתאפס עד 2050.

בשנת 2023 הופיע ברשימה השנתית טיים 100 של מגזין טיים.

קישורים חיצוניים
----------------

ויקישיתוף מדיה וקבצים בנושא **אנתוני אלבניזי** בוויקישיתוף
* 

* אתר האינטרנט הרשמי של אנתוני אלבניזי (באנגלית אוסטרלית)
* אנתוני אלבניזי, ברשת החברתית פייסבוק

* אנתוני אלבניזי, ברשת החברתית אקס (טוויטר)

* אנתוני אלבניזי, ברשת החברתית אינסטגרם

* אנתוני אלבניזי, ברשת החברתית LinkedIn

* אנתוני אלבניזי, סרטונים בערוץ היוטיוב

הערות שוליים
------------

1. ↑  הם הדרדרו בעקבות עסקת צוללות שעשה מוריסון עם ארצות הברית. לפירוט, ראו יחסי אוסטרליה–צרפת
2. ↑  Australia announces compensation deal with France over scrapped submarine contract, France 24, ‏2022-06-11 (באנגלית)
3. ↑  "Australia's First Climate Law Since 2011 Seals Green Comeback". *Bloomberg.com* (באנגלית). 2022-09-08. נבדק ב-2022-09-08.
4. ↑  אוסטרליה העבירה חוק לאיפוס פליטות הפחמן במדינה עד שנת 2050 - וואלה! חדשות, באתר וואלה!, ‏2022-09-08
5. ↑  ג'סטין טרודו, Anthony Albanese Is on the 2023 TIME 100 List, טיים, ‏13 באפריל 2023

| **ראשי ממשלת אוסטרליה** |
| --- |
| 

|  |  |
| --- | --- |
| ברטון • דיקין • ווטסון • רייד • דיקין • פישר • דיקין • פישר • קוק • פישר • יוז • ברוס • סקאלין • ליונס • פייג' • מנזיס • פאדן • קרטין • פורד • צ'יפלי • מנזיס • הולט • מק'איון • גורטון • מקמהון • ויטלם • פרייזר • הוק • קיטינג • הווארד • ראד • גילארד • ראד • אבוט • טרנבול • מוריסון • אלבניזי | אוסטרליהאוסטרליה |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1258198827
* ISNI: 0000 0000 6612 1471
* LCCN: n2023054454
* NLA: 35511758
* Trove: 528813
* VIAF: 92625366
* WorldCat: viaf-92625366

 |